姜龍

姜龍（），字夢賓，直隶太仓人。明朝官员，進士出身。姜昂之子。

生平
治《易經》，由州學生中式弘治十七年（1504年）甲子科應天府鄉試第七十五名舉人，年三十三歲中式正德三年（1508年）戊辰科會試第七十二名，第二甲第一百一名進士《嘉庆直隶太仓州志·卷十五·選舉》：進士……蔡芝正德三年戊辰吕柟榜、周坤同上、姜龍同上、陸伸同上。以上二人省志作崇明……舉人……何璧（弘治）十七年甲子、王世芳、王憬、朱表、姜龍、李维貞已上同上，授礼部主客司主事，歷任禮部郎中。明武宗南巡時，姜龍率領同官諫阻，被罰跪五日，幾死杖下。之後出任建寧府同知。

嘉靖即位，正德十六年（1521年）十二月升爲雲南副使，備兵瀾滄、姚安，平定當地盜亂以及糾紛，在任四年，雲南大治《明史》（卷165）：“子龍，字夢賓，正德三年進士。歷禮部郎中。武宗南巡，率同官諫。罰跪五日，杖幾死。出為建寧同知，尋遷雲南副使，備兵瀾滄、姚安。滇故盜藪，龍讓土酋曰：「爾世官，縱盜寧非賄乎？」酋懼，撫諭群盜，悉聽命。巨盜方定者，既降而貧，為妻妾所詬，卒不忍負龍，竟仰藥死。南安大盜千人，御史欲征兵，龍檄三日散盡。四川鹽井剌馬仁、雲南曬江和歌仲讎殺數十年，龍撫諭，遂解。大候州土官猛國恃險肆暴，龍擒之。在滇四年，番、漢大治。鄧川州立三正人祠，祀袁州郭紳、莆田林俊及龍。”。

家族
曾祖姜箎。祖姜敏，赠文林郎监察御史。父姜昂，官至福建布政使司左参政。母滑氏，封孺人。慈侍下，弟淮。

参考文献

Long
Category:太仓人
Category:明朝禮部郎中
Category:明朝建寧府同知
Category:明朝雲南按察司副使